open-index/open-wikipedia-markdown huggingface dataset:
Բեդրոս Փափազյան

**Բեդրոս Փափազյան** (, ), բուլղարահայ դիրիժոր և թավջութակահար։

## Կենսագրություն
Բեդրոս Փափազյանը ծնվել է 1947 թվականին։ 1970 թվականից սկսած Սոֆիայի ֆիլհարմոնիկ  նվագախմբի կազմում գաստրոլներով հանդես է եկել Եվրոպայում, ԱՄՆ-ում, Մեքսիկայում, Սինգապուրում, Հարավային Կորեայում, Թայվանում և Թուրքիայում։ Ելույթներ է ունեցել Նյու Յորքի «Կարնեգի հոլ»-ում, Վաշինգտոնի «Քենեդի սենթր»-ում։ , Լոնդոնի «Ռոյալ ֆեսթիվալ հոլ»-ում, Ամստերդամի «Կոնցերգեբաու»-ում, Վիեննայի «Մյուզիկֆերայն»-ում Մոսկվայի Մեծ թատրոնում  և Չայկովսկու անվան դահլիճում և աշխարհի բազմաթիվ քաղաքներում։

Բեդրոս Փափազյանը հիմնադրել է «Մեղեդի» անսամբլը, «Հարմոնիա» երգչախումբը, լարային կվարտետ, «Էոլինա» կվարտետը և այլ համույթներ։ 2006 թվականին հիմնել և մինչև 2017 թվականը ղեկավարել է Հայկական բարեգործական ընդհանուր միության Սոֆիայի կամերային նվագախումբը։ 1993 -2000 թվականներին եղել է Սոֆիայի ֆիլհարմոնիկ  նվագախմբի տնօրենը։ 2004-2008 թվականներին եղել է Բուլղարա-եվրոպական երաժշտական ընկերության նախագահը։

2017 թվականին Բուլղարական մշակույթում և արվեստում ունեցած մեծ ավանդի համար արժանացել է «Ոսկե փետուր» մրցանակին։

Մահացել է 2018 թվականի օգոստոսի 2-ին Սոֆիայում։ Թաղված է Սոֆիայի հայկական գերեզմանատանը։

## Ծանոթագրություններ

Կատեգորիա:Բուլղարահայ դիրիժորներ
Կատեգորիա:Բուլղարահայ թավջութակահարներ
Յոան Կարդինալ

**Յոան Կարդինալ** (, ), ֆրանսիացի պրոֆեսիոնալ ֆուտբոլիստ։ Ներկայումս հանդես է գալիս Նիսի կազմում։ Խաղում է դարպասապահի դիրքում։

## Ակումբային կարիերա
### Նիս
Կարդինալը Նիսի ակադեմիայի սան է։ Իր պրոֆեսիոնալ դեբյուտը նշեց 2015 թվականի հոկտեմբերի 18-ին՝ թիմի մեկնարկային կազմում խաղադաշտ դուրս գալով Ռենի դեմ խաղում։ 2015-16 մրցաշրջանում ֆրանսիացին դարձավ Նիսի հիմնական դարպասապահը։ Առաջին հանդիպումը եվրոպական առաջնություններում անցկացրեց 2016 թվականի սեպտեմբերի 15-ին՝ Եվրոպայի Լիգայի խմբային փուլի Շալկե 04-ի դեմ խաղում։ 2017-18 մրցաշրջանում Կարդինալը կորցրեց իր դիրքը Նիսի հիմնական կազմում՝ զիջելով այն Վալտեր Դանիել Բենիտեսին։

## Կարիերայի վիճակագրություն
### Ակումբային վիճակագրություն
*2019 թվականի հունվարի 3-ի դրությամբ*

## Ծանոթագրություններ

## Արտաքին հղումներ
* Կարդինալի պաշտոնական Ինստագրամի էջը
* Կարդինալը transfermarkt-ում
* Կարդինալը soccerbase.com-ում
* Կարդինալը WhoScored.com կայքում
* Կարդինալը Նիսի պաշտոնական կայքում 
* Կարդինալը Լիգա 1-ի պաշտոնական կայքում 
* Կարդինալը ՈՒԵՖԱ-ի պաշտոնական կայքում
* Կարդինալը Ֆրանսիայի ֆուտբոլի ֆեդերացիայի կայքում 

Կատեգորիա:Նիսի ֆուտբոլիստներ
Կատեգորիա:Տղամարդկանց ֆուտբոլի դարպասապահներ
Կատեգորիա:Ֆրանսիացի ֆուտբոլիստներ
Կատեգորիա:Օլիմպիկ Մարսելի ֆուտբոլիստներ
Գնացքի վթար Դանիայում (2019)

**Գնացքի վթար Դանիայում (2019)**, մարդատար գնացքի և բեռնատար կիսակցասայլից պոկված տանիքի բախման հետևանքով վթար Դանիայի Մեծ Բելթ կամրջի վրա 2019 թվականի հունվարի 2-ին։ Վթարը տեղի է ունեցել փոթորկի ժամանակ, որը կամուրջը փակել էր ճանապարհային, բայց ոչ երկաթուղային երթևեկության համար։ Վթարի հետևանքով զոհվել է 8 ուղևոր, ևս 16-ը ստացել են տարբեր աստիճանի վնասվածքներ։ Այն Դանիայում երկաթգծի ամենախոշոր վթարն է 1988 թվականից հետո։

## Վթար
2019 թվականի հունվարի 1-ին սկսած *«Ալֆրիդա»* փոթորկի պատճառով Մեծ Բելթ կամուրջը հունվարի 1-ից 2-ը փակ էր բոլոր տեսակի երթևեկության համար։ Ակնկալվում էր, որ այն կվերաբացվի հունվարի 2-ի ժամը 11։00-ին։ Երկաթուղային երթևեկությունը սահմանափակված չէր։ Ե՛վ Ճանապարհային, և՛ երկաթուղային երթևեկությունն իրականացվում էր Արևմտյան Կամրջով, սակայն քամու մեծ ուժգնության պայմաններում Արևելյան Կամուրջը բաց էր միայն ճանապարհային երթևեկության համար (այս հատվածում գնացքներն անցնում են թունելներով)։

Ժամը 7։11-ին DSB ընկերության InterCity մարդատար գնացքը դուրս էր եկել Օդենսեից ուղևորվելով Կոպենհագեն։ Կամրջի արևմտյան հատվածի վրա ICL 210 գնացքն ունեցել է 131 ուղևոր և անձնակազմի 3 անդամ։

Միևնույն ժամանակ կամրջով անցնում էր «Carlsberg» ընկերության բեռնատար գնացքը, որը տեղափոխում էր գարեջրի դատարկ շշեր։

Ժամը 07։35-ի հատվածում, երբ մարդատար գնացքը հասել էր Ֆյուն և Զելանդիա կղզիների միջև գտնվող Արևմտյան Կամրջին, նրան հարվածել քամու հետևանքով բեռնատարից պոկված տանիքի մի հատվածը։

Ութ ուղևոր մահացել են, որից 5-ը կին և 3-ը՝ տղամարդ, 16-ը վիրավորվել են։ Վիրավորներից ոչ մեկը չունի կյանքին սպառնող վնասվածքներ։

Կամրջի վրա երթևեկությունը վերականգնվել է 12։20-ին ։

## Միջազգային արձագանք
*  - Վարչապետ Ստեֆան Լյովենն իր զորակցությունն է հայտնել զոհվածների ընտանիքներին և հարազատներին։ Նա հեռախոսազրույց է ունցել նաև Դանիայի վարչապետ Լարս Լյոկե Ռասմուսենի հետ։

## Ծանոթագրություններ

Կատեգորիա:2019 Դանիայում
Կատեգորիա:2019 գնացքի վթարներ
Կատեգորիա:2019 հունվարի իրադարձություններ Եվրոպայում
Կատեգորիա:Գնացքի բախումներ Դանիայում
Ֆլորիան Նոյհաուս

**Ֆլորիան Նոյհաուս** (, ), գերմանացի պրոֆեսիոնալ ֆուտբոլիստ։ Ներկայումս հանդես է գալիս Բորուսիա Մյոնխենգլադբախի կազմում։ Խաղում է կենտրոնական կիսապաշտպանի դիրքում։

## Ակումբային կարիերա
### Մյունխեն 1860
Նոյհաուսը Մյունխեն 1860-ի ակադեմիայի սան է։ Իր պրոֆեսիոնալ դեբյուտը նշեց 2016 թվականի հոկտեմբերի 21-ին՝ թիմի մեկնարկային կազմում խաղադաշտ դուրս գալով Շտուտգարտի դեմ խաղում։ Իր առաջին գոլը խփեց 2017 թվականի մայիսի 26-ին՝ Երկրորդ Բունդեսլիգայից դուրս մնալու փլեյ-օֆֆի Յան Ռեգենսբուրգի դեմ խաղում։ Մյունխեն 1860-ի կազմում Նոյհաուսը անցկացրեց 15 հանդիպում՝ դառնալով 1 գոլի հեղինակ։

### Բորուսիա Մյոնխենգլադբախ
2017 թվականի հունիսի 30-ին Նոյհաուսը անվճար տրանսֆերով միացավ Բորուսիա Մյոնխենգլադբախին, ինչից հետո 1 տարվա վարձավճարով տեղափոխվեց Ֆորտունա Դյուսելդորֆ։ Իր դեբյուտը նշեց հուլիսի 31-ին՝ փոխարինման մտնելով Այնտրախտ Բրաունշվեյգի դեմ խաղում և գոլի հեղինակ դառնալով այս հանդիպման 79-րդ րոպեին։ Սեպտեմբերի 10-ին Նոյհաուսը գոլ խփեց Ունիոն Բեռլինի դեմ խաղի ավելացված ժամանակում՝ 3-2 հաշվով հաղթանակ պարգևելով Ֆորտունային։ 2018 թվականի ապրիլի 28-ին նա գոլի և գոլային փոխանցման հեղինակ դարձավ Դինամո Դրեզդենի դեմ խաղում։ Ֆորտունա Դյուսելդորֆի կազմում Նոյհաուսը անցկացրեց 29 հանդիպում՝ դառնալով 6 գոլի և 3 գոլային փոխանցման հեղինակ և օգնելով թիմին տեղափոխվել Բունդեսլիգա։

2018-19 մրցաշրջանում Նոյհաուսը վերադարձավ Բորուսիա Մյոնխենգլադբախին։ Իր դեբյուտը ակուբի կազմում նշեց 2018 թվականի օգոստոսի 19-ին՝ Գերմանիայի գավաթի Հաշտեդտի դեմ խաղում՝ այս խաղում դառնալով գոլի ու գոլային փոխանցման հեղինակ և օգնելով իր թիմին հաղթել 11-1 հաշվով։ Առաջին հանդիպումը Բունդեսլիգայում անցկացրեց օգոստոսի 25-ին՝ Բայեր Լևերկուզենի դեմ խաղում և այս խաղում դառնալով գոլային փոխանցման հեղինակ։ Սեպտեմբերի 26-ին Նոյհաուսը 2 գոլային փոխանցում տվեց Այնտրախտ Ֆրանկֆուրտի դեմ խաղում։ Իր առաջին գոլը Գերմանիայի առաջնությունում նա խփեց դեկտեմբերի 9-ին՝ Շտուտգարտի դեմ խաղում՝ այս խաղում դառնալով նաև գոլային փոխանցման հեղինակ։

## Միջազգային կարիերա
Նոյհաուսը ներկայացրել է Գերմանիան մինչև 20 և մինչև 21 տարեկանների երիտասարդական հավաքականներում։

## Կարիերայի վիճակագրություն
### Ակումբային վիճակագրություն
*2019 թվականի հունվարի 4-ի դրությամբ*

## Նվաճումներ
### Ակումբային
**Ֆորտունա Դյուսելդորֆ**

* Երկրորդ Բունդեսլիգա. 2017–18

## Ծանոթագրություններ

## Արտաքին հղումներ
* Նոյհաուսի պաշտոնական Ինստագրամի էջը
* Նոյհաուսը transfermarkt-ում
* Նոյհաուսը soccerbase.com-ում
* Նոյհաուսը WhoScored.com կայքում
* Նոյհաուսը Բորուսիայի պաշտոնական կայքում 
* Նոյհաուսը ՈՒԵՖԱ-ի պաշտոնական կայքում

Կատեգորիա:Բորուսիա Մյոնխենգլադբախի ֆուտբոլիստներ
Կատեգորիա:Բունդեսլիգայի ֆուտբոլիստներ
Կատեգորիա:Գերմանացի ֆուտբոլիստներ
Կատեգորիա:Գերմանիայի հավաքականի ֆուտբոլիստներ
Կատեգորիա:Մյունխեն 1860-ի ֆուտբոլիստներ
Կատեգորիա:ՈՒԵՖԱ Եվրո 2020-ի ֆուտբոլիստներ
Կատեգորիա:Տղամարդկանց ֆուտբոլի կիսապաշտպաններ
Կատեգորիա:Ֆորտունա Դյուսելդորֆի ֆուտբոլիստներ
Նատալյա Վիխրյան

**Նատալյա Վլադիմիրի Վիխրյան** (), ռուսական թատրոնի ու կինոյի դերասանուհի, ռեժիսոր։

## Կենսագրություն
Նատալյա Վիխրյանը ծնվել է 1980 թվականի օգոստոսի 4-ին։ Սովորել է Յարոսլավլի պետական թատերական ինստիտուտում՝ Սերգեյ Կուցենկոյի դասարանը։

2003-2007 թվականներին աշխատել է Արխանգելսկի մարզային դրամատիկական թատրոնում։ 2011 թվականից աշխատում է նաև որպես քասթինգի տնօրեն։

## Գործունեություն
### Դերերը թատրոնում

### Ռեժիսորական աշխատանքներ
* Թատերականացված ներկայացում՝ նվիրված 2007 թվականի Զատկին
* Ամանորյա թատերականացված միջոցառում՝ 2000-2001 թվականներ, Արխանգելսկ

### Ֆիլմագրություն

### Քասթինգի տնօրեն

## Ծանոթագրություններ

Կատեգորիա:Թատրոնի դերասանուհիներ
Կատեգորիա:Հայ դերասանուհիներ
Կատեգորիա:Ռուս դերասանուհիներ
Կատեգորիա:Ռուս կինոդերասանուհիներ
Կատեգորիա:Ռուս ռեժիսորներ
Բարսելոնետ

**Բարսելոնետ** ( , )), քաղաք Ֆրանսիայում, գտնվում է Պրովանս Ալպեր Լազուր ափ մարզի Վերին Ալպերի Պրովանսի գավառում։ Համայնքի INSEE կոդ՝ 04019։

## Աշխարհագրություն
Քաղաքը գտնվում է լայն և չորային Յուբայի հովտում, որտեղ այն ամենամեծ քաղաքն է։ Ծովի մակերևույթից գտնվում է 1132&nbsp;մ բարձրության վրա Յուբայ գետի աջ ափին, և շրջապատված է լեռներով, որոնց բարձրությունները հասնում են ավելին քան 3000&nbsp;մ, որտեղ ամենաբարձր գագաթն է Շամբերյոնի ասեղն է 3412&nbsp;մ։ Բարսելոնետը գտնվում է Թուրինից 210&nbsp;կմ, Նիսից 91&nbsp;կմ և Գապից 68&nbsp;կմ հեռավորության վրա։

## Բնակչություն

Colors=
  id:lightgrey value:gray(0.9)
  id:darkgrey  value:gray(0.7)
  id:sfondo value:rgb(1,1,1)
  id:barra value:rgb(0.6,0.7,0.8)

ImageSize  = width:350 height:373
PlotArea   = left:50 bottom:50 top:30 right:30
DateFormat = x.y
Period     = from:0 till:3000
TimeAxis   = orientation:vertical
AlignBars  = justify
ScaleMajor = gridcolor:darkgrey increment:500 start:0
ScaleMinor = gridcolor:lightgrey increment:100 start:0
BackgroundColors = canvas:sfondo

BarData=
  bar:1962 text:1962
  bar:1968 text:1968
  bar:1975 text:1975
  bar:1982 text:1982
  bar:1990 text:1990
  bar:1999 text:1999

PlotData=
  color:barra width:30 align:left

  bar:1962 from:0 till: 2432
  bar:1968 from:0 till: 2476
  bar:1975 from:0 till: 2626
  bar:1982 from:0 till: 2735
  bar:1990 from:0 till: 2976
  bar:1999 from:0 till: 2819

PlotData=

  bar:1962 at: 2432 fontsize:S text: 2.432 shift:(-8,5)
  bar:1968 at: 2476 fontsize:S text: 2.476 shift:(-10,5)
  bar:1975 at: 2626 fontsize:S text: 2.626 shift:(-10,5)
  bar:1982 at: 2735 fontsize:S text: 2.735 shift:(-10,5)
  bar:1990 at: 2976 fontsize:S text: 2.976 shift:(-10,5)
  bar:1999 at: 2819 fontsize:S text: 2.819 shift:(-10,5)

TextData=
  fontsize:S pos:(20,20)
  text:INSEE տվյալներ, դիզայնը Wikipedia



## Տես նաև
* Ֆրանսիայի շրջանների ցանկ

## Ծանոթագրություններ

## Արտաքին հղումներ
* Տուրիստական կայք 

Կատեգորիա:1231 թվականին հիմնադրված բնակավայրեր
Կատեգորիա:Ֆրանսիայի համայնքներ
Կարինա Գոնդագսազյան

**Կարինա Հարությունի Գոնդագսազյան** (), ռուսական թատրոնի ու կինոյի դերասանուհի։

## Կենսագրություն
Կարինա Գոնդագսազյանը ծնվել է 1988 թվականի սեպտեմբերի 8-ին Մոսկվայում։

2011 թվականին ավարտել է Բ․ Շչուկինի անվան թատերական ինստիտուտը՝ Վալերի Մարկինի դասարանը։

## Գործունեություն
### Դերերը թատրոնում

### Ֆիլմագրություն

## Ծանոթագրություններ

Կատեգորիա:Հայ դերասանուհիներ
Կատեգորիա:Ռուս դերասանուհիներ
Թաիլանդի թագավորական դրամահատարան

**Թաիլանդի թագավորական դրամահատարան** (), Թաիլանդի պետական ձեռնարկություն է, հիմնադրվել է 1860 թվականին։

## Պատմություն
[250px|մինի|ձախից|[Չուլալոնգկորն թագավորի 1908 թվականի մետաղադրամ]]

Սկզբում գտնվում էր Բանգկոկի Մեծ Պալատում։ 1875 թվականին այս կառույցը տեղափոխվեց շենքի արտադրական տարածքի անբավարարության պատճառով, որն այժմ զբաղեցնում է Վատ Փհրաքեի թանգարանը։ 1902 թվականին դրամահատարանը նորից տեղափոխեցին Չաո Ֆա փողոց, այն շենք, որտեղ այժմ գտնվում է Թաիլանդի Ազգային պատկերասրահը։ Նոր շենքում դրամահատարանը կարողացել է բարձրացնել դրամահատման ծավալը տարեկան ավելի քան 40 միլիոն մետաղադրամ։ 1930 թվականին Տնտեսական ճգնաժամի պատճառով մետաղադրամների արտադրությունը զգալիորեն նվազել էր։ Սրան նպաստեց նաև արտասահմանում հատված մետաղադրամների ներմուծումը Թաիլանդի տարածաշրջան։ Դրամահատարանի նախկին գործունեությունը վերականգնել հաջողվեց միայն 1933 թվականին։

1972 թվականին դրամահատարանը տեղափոխվեց Փադիփաթ փողոց։ Փաթհում Թհանիում (Բանգկոկի մերձակայք) դրամահատարանը հաստատվեց 2002 թվականինլ, որպեսզի արդյունաբերական արտանետումներով չկեղտոտի Բանգկոկի շրջակա միջավայրը։ Փաթհում Թհանիում դրամահատարանը պաշտոնապես բացվեց 2003 թվականի հուլիսի 2-ին արքայադուստր Մահա Չակրի Սիրինդհորնի կողմից։

## Գործունեություն
Դրամահատարանը Թաիլանդի Ֆինանսների նախարարության Գանձապետարանի ենթագերատեսչություն է։

Թաիլանդի Թագավորական դրամահատարանը պատասխանատու է թաիլանդական մետաղադրամների, մեդալների,  թագավորական թաիլանդական շքանշանների և զարդերի արտադրության համար։

Դրամահատարանն արտադրում է դեղին համաձուլվածքից, նիկելից մետաղադրամներ շրջանառության համար, ինչպես նաև Թաիլանդի կարևոր իրադարձություններին նվիրված երկմետաղ մետաղադրամներ և հուշադրամներ։

Մետաղադրամների դիստրիբյուտորը պատասխանատու է դրամավարկային կառավարման բյուրոյի կողմից։
## Ծանոթագրություններ

## Արտաքին հղումներ
Royal Thai Mint website.

Կատեգորիա:1860 հիմնադրումներ
Կատեգորիա:Դրամագիտություն
Կատեգորիա:Մետաղադրամ
Կատեգորիա:Թաիլանդի մետաղադրամներ
Կատեգորիա:Թաիլանդի շենքեր և կառույցներ
Կատեգորիա:Դրամահատարաններ
Աղոթասար

**Աղոթասար**, լեռ Հայաստանի Լոռու մարզում, Վիրահայոց լեռների համակարգում, Տաշիր գետի աջ կողմում, Տաշիր քաղաքից 1 կմ արևելք։ Բարձրություն 1581 մ։

## Ծանոթագրություններ

Կատեգորիա:Լոռու մարզի լեռներ
Տատյանա Գրիգորյան

**Տատյանա Գրիգորյան** (), ռուսական թատրոնի ու կինոյի դերասանուհի։

## Կենսագրություն
Տատյանա Գրիգորյանը ծնվել է 1984 թվականի մարտի 2-ին։ 2008 թվականին ավարտել է Սանկտ Պետերբուրգի արհմիությունների հումանիտար համալսարանի դերասանական արվեստի և ռեժիսուրայի ֆակուլտետը՝ Ռոման Գրոմադսկու դասարանը։

## Գործունեություն
### Դերերը թատրոնում
;Բելի թատրոն

;Դ․ Էստրինի թատրոն-ստուդիա

;Տոչկա թատրոն-ստուդիա

### Ֆիլմագրություն

## Ծանոթագրություններ

Կատեգորիա:Հայ դերասանուհիներ
Կատեգորիա:Ռուս դերասանուհիներ
Իննոկենտիոս I (Հռոմի պապ)

**Իննոկենտիոս I** ()՝ Հռոմի Պապ 401 թվականի դեկտեմբերի 22-ից մինչև 417 թվականի մարտի 12-ը:

## Կենսագրություն
Ըստ *Liber Pontificalis-*ի տվյալների՝ Իննոկենտիոսը ծնունդով Հռոմի մոտակայքում գտնվող Ալբանոյից էր՝ Իննոկենտիոս անունով մեկի որդին, սակայն ըստ նրա ժամանակակից  Հիերոնիմոս Ստրիդոնացու՝ նա եղել է նախորդ պապ Անաստատ I-ի որդին  (եթե այդպես է, ապա սա այն եզակի դեպքն է, երբ որդին փոխարինել է հորը Սուրբ աթոռի վրա)։

Իննոկենտիոս I-ը  ձգտել է ամրապնդել Հռոմի եպիսկոպոսի դիրքը և Սուրբ աթոռի հեղինակությունը Արևմտյան Հռոմեական կայսրությունում։ Նա ակտիվորեն դրսևորել իրեն որպես եկեղեցիական բոլոր վեճերի կարգավորման համար վերջնական ատյան։ Այսպես, 412 թվականին նա հովանավորչական նամակ է գրել Թեսալոնիկի  արքեպիսկոպոս Ռուֆին,  404 թվականին՝ Ռուանի եպիսկոպոս Վիկտրիցիոսին։ Նմանատիպ նամակներ նա  ուղարկել է նաև Թուլուզի եպիսկոպոս Էքզուպերիին, Մակեդոնիայի եպիսկոպոսներին, Նոչերայի և Բրիտանիայի եպիսկոպոսներին։ Պաշտպանել է Հովհան Ոսկեբերանին Թեոֆիլ Ալեքսանդրացու և Արկադիոս կայսեր հետ ունեցած հակամարտության ժամանակ։ Աջակցել է Ավրելիոս Օգոստինոսին՝ ընդդեմ դոնատիստների և պելագիոնիզմի։ Պահպանվել են Իննոկենտիոս I-ի  նամակները։ Նա նամակագրություն է ունեցել Հիերոնիմոս Երանելու, Հովհան Ոսկեբերանի և Երուսաղեմի եպիսկոպոս Հովհաննեսի հետ։

Ալարիկի կողմից Հռոմի գրավման Ժամանակ կայսր Հոնորիոսի հետ մեկնել է Ռավեննա։ Ըստ Սոզոմենի՝ նա հանդես է եկել որպես խաղաղարար՝ Հոնորիոսի և Ալարիկի միջև։ Գոթերի կողմից Հռոմը կողոպտելուց հետո այստեղ կանգուն մնացին միայն եկեղեցական շենքերը։

Պատմիչ Զոսիմոսը իր "Նոր պատմության" (Historia Nova) մեջ կարծիք է հայտնում, որ Ալարիկի կողմից Հռոմի թալանի ժամանակ  Իննոկենտիոսը պատրաստ է  եղել ժամանակավորապես թույլատրելու հեթանոսությունը։ Սակայն Զոսիմոսը նաև ենթադրել է, որ հեթանոսներին արված այդ զիջումները այդքան էլ պահանջված չէին, քանի որ, ըստ նրա, Հռոմն այդ ժամանակ արդեն հաջողությամբ քրիստոնեացված էր։

Իննոկենտիոս I-ը մահացել է 417 թվականի մարտի 12-ին, թաղվել է Պորտուենյան ճանապարհի վրա գտնվող Պոնցիանի գերեզմանատանը։ Նրա հիշատակը նշվում է մարտի 12-ին, թեև XIII-XX դարերում այն նշվել է հուլիսի 28-ին։ Նրան հաջորդել է Զոսիմոսը։

## Ծանոթագրություններ

## Գրականություն
* 

## Արտաքին հղումներ
* 
* 
* 

Կատեգորիա:4-րդ դարի հռոմեացիներ
Կատեգորիա:Անձինք այբբենական կարգով
Կատեգորիա:Հռոմ քաղաքում մահացածներ
Կատեգորիա:Հռոմի պապեր
Կատեգորիա:Մարտի 11 ծնունդներ
Կատեգորիա:Մարտի 12 մահեր
Գետնաստղ կովկասյան

**Գետնաստղ կովկասյան** (), տորոնազգիների ընտանիքին պատկանող ծածկասերմ բույս, որը գրանցված է Հայաստանի Կարմիր գրքում։

## Նկարագրություն
30-60 սմ բարձրությամբ բազմամյա խոտաբույս է։ Տերևները ձվաձև նշտարաձև են՝ ցողունի վրա դասավորված 4-ական և միմյանցից հեռացած օղակներով։ Գագաթնային գլխիկներում գտնվող ծաղիկների պսակը քառաբլթակ է, սպիտակ կամ բաց երկնագույն։

## Տարածվածություն
Հայաստանում հանդիպում է միայն Իջևանի ֆլորիստիկական շրջանում (Իջևանի շրջակայք)։ Տեսակը հանդիպում է նաև Արևմտյան և Արևելյան Անդրկովկասում, Ղրիմում և Անատոլիայում։

## Էկոլոգիա
Աճում է միջին լեռնային գոտում՝ ծովի մակարդակից 1300-1400 մ բարձրությունների վրա, ինչպես նաև հաճարենու և կաղնու ստվերոտ անտառներում։ Ծաղկում է մայիսին, պտղաբերում՝ հունիսին։

## Պահպանություն
Վտանգված տեսակ է։ Տարածման և բնակության շրջանները 10 կմ²-ից պակաս են։ Տեսակի տարածման և բնակության շրջաններին, կապված աճելավայրերի պայմանների փոփոխության հետ, սպառնում է նվազման վտանգ։ Տեսակի հիմնական տարածման շրջանը գտնվում է Հայաստանի սահմաններից դուրս, հետևաբար սպառնալիքի կատեգորիան նվազեցվել է։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES-ի և Բեռնի կոնվենցիաների հավելվածներում։

Պահպանության միջոցառումներ չեն իրականացվում։

## Ծանոթագրություններ

Կատեգորիա:Խոտաբույսեր
Կատեգորիա:Վտանգված տեսակներ
Կատեգորիա:Բազմամյա բույսեր
Կատեգորիա:Ծածկասերմեր
Կատեգորիա:Տորոնազգիներ
Կատեգորիա:ՀՀ Կարմիր գրքում գրանցված բույսեր
Կատեգորիա:Վրաստանի բուսական աշխարհ
Կուժկոտրուկ Վոլգայի

**Կուժկոտրուկ Վոլգայի** (), գորտնուկազգիների ընտանիքին պատկանող ծածկասերմ բույս։ Գրանցված է Հայաստանի Կարմիր գրքում։

## Նկարագրություն
15-30 (50) սմ բարձրությամբ բազմամյա խոտաբույս է։ Տերևները կրկնակի մատնաձև բաժանված են և երկար նշտարաձև գծային մասերով։ Ծաղիկները միայնակ են և ակտինոմորֆ։ 15-20 մմ երկարությամբ պսակաթերթերը դեղին են և երկարավուն։

## Տարածվածություն
Հայաստանում աճում է Սևանի (Արտանիշի թերակղզի) և Ապարանի (Չարենցավանի շրջակայք) ֆլորիստիկական շրջաններում։ Լոկալիտետները երկուսն են, որոնց միջև հեռավորությունը 60 կմ է։ Տեսակը հանդիպում է նաև Հյուսիսարևմտյան և Արևելյան Անդրկովկասում, Թալիշում, Արևմտյան Սիբիրում, Հյուսիսարևելյան Անատոլիայում, Կենտրոնական և Արևելյան (հարավ) Եվրոպայում։

## Էկոլոգիա
Աճում է միջին և վերին լեռնային գոտիներում՝ ծովի մակարդակից 1500-2300 մ բարձրությունների վրա, ինչպես նաև լեռնային տափաստաններում և տրագականտուտներում։ Ծաղկում է մայիս-հունիս ամիսներին, պտղաբերում՝ հուլիսին։ Գեղատեսիլ բույս է՝ արժանի այգեգործության համար բազմացման։

## Պահպանություն
Կրիտիկական վիճակում գտնվող տեսակ է։ Հայտի են երկու պոպուլյացիաներ։ Տարածման և բնակության շրջանների մակերեսը 10 կմ²-ից պակաս է։ Արեալը խիստ մասնատված է։ Տեսակին, կապված աճելավայրերի պայմանների փոփոխության հետ, սպառնում է տարածման և բնակության շրջանների կրճատում։ Հայաստանի Կարմիր գրքի առաջին հրատարակության մեջ ընդգրկված չէր։ Ընդգրկված չէ նաև CITES-ի և Բեռնի կոնվենցիաների հավելվածներում։

Պահպանվում է «Սևան» ազգային պարկի Արտանիշի արգելոցային գոտում։

## Ծանոթագրություններ

Կատեգորիա:Խոտաբույսեր
Կատեգորիա:Կրիտիկական վիճակում գտնվող տեսակներ
Կատեգորիա:Բազմամյա բույսեր
Կատեգորիա:Ծածկասերմեր
Կատեգորիա:Գորտնուկազգիներ
Կատեգորիա:ՀՀ Կարմիր գրքում գրանցված բույսեր
Այծից

**Այծից**, լեռ Հայաստանի Սյունիքի մարզում, Զանգեզուրի լեռնահամակարգի հյուսիսային մասում, Որոտան գետի աջափևյակում, Սպանդարյան գյուղից 2 կմ հարավ-արևմուտք։ Բարծրություն 2342 մ։

## Ծանոթագրություններ

Կատեգորիա:Սյունիքի մարզի լեռներ
Սուրբծննդյան լավագույն նվերը

**Սուրբծննդյան լավագույն նվերը** (երբեմն նաև **Փրկել Ամանորը**) (), 2000 թվականի կանադաամերիկյան մանկական հեռուստաֆիլմ։ Disney Channelի օրգինալ ֆիլմերից։

## Սյուժե
Սուրբ ծննդից երեք օր առաջ, Կալիֆոռնիա։ Երկու տասներեքամյա աղջիկներ՝ Էլին և Սամանտան, երազում են ավելի վաղ սկսել Սուրբծննդյան արձակուրդները։ Անտառով տուն վերադառնալիս նրանք ամայության մեջ հայտնաբերում են անծանոթ տուն, որտեղ տնօրինում էր ինչ-որ ծեր-գյուտարար։ Տան մոտ գտնվող փոքրիկ աղբամանում նրանք գտնում են անհասկանալի մի սարք և այն տանում են տուն։ Պարզվում է՝ դա «եղանակի մեքենա» է, և Էլիի գլխում մի միտք է ծագում․ ողջ շրջանը ծածկել ձյունով՝ որպեսզի չեղյալ համարվեն դպրոցական պարապմունքները։

Սանտան (այն նույն ծերուկը) զանգում է կնոջը Հյուսիսային բևեռ և դժգոհում  կորստից, կինն էլ օգնության է ուղարկում երկու էլֆ։ Ժամանելով նրանք հայտնաբերում են կոշիկի հետքեր, գուշակում են գողության մասին, իսկ Սանտան իր տվյալների բազայի օգնությամբ  կասկածյալների շրջանը նեղացնում է մինչև մի քանի աղջիկ։ Այդ ընթացքում  իսկապես սկսվում է առատ ձյուն տեղալ, և տեղացի օդերևութաբան-անհաջողակ Էդվին Հեբլին որոշում է հասկանալ այդ եղանակային անոմալիայի առաջացման պատճառը։

Իսկ ձյունը կյանքում լուրջ խնդիրներ է առաջացնում. գործուղման գնացած հայրը չի կարողանում վերադառնալ, հարազատները չեն կարող գալ Սուրբ ծննդին, քաղաքում անջատվում է էլեկտրականությունը։ Էլին և Սամանտան որոշում են թաքցնել սարքը կապարե արկղում որպեսզի այն դադարի աշխատել, նրա հետևից գնում են  ավտոտնակ և այնտեղ հայտնաբերում Սանտային օգնականների հետ։ Աղջիկները խոստովանում են նրանց գողությունը, բայց հիմա եղանակի մեքենան հեշտ չէ վերադարձնել, քանի որ սկզբում այն գտել և վերցրել է Էլիի եղբայրը՝ Ջոուին, ապա նրանից խլել է Էդվինը, որը որոշել էր դառնալ «եղանակի արքա»։ Սանտան, Էլֆերը և աղջիկներն ընկնում են  օթերևութաբանի հետևից և նրանից հետ վերցնում սարքը։ Սանտան վերանորոգում է մեքենան և Կալիֆոռնիայում կրկին դառնում է տաք և արևոտ։

## Դերերում
* Հելի Հիրշ — *Էլիսոն Ռեյչել Թոմսոն*
* Բրենդա Սոնգ — *Սամանտա Էլիզաբեթ Կուան՝ Էլիսոնի ընկերուհին*
* Սփենսեր Բրեսլին — *Ջոուի Թոմսոն՝ Էլիսոնի կրտսեր եղբայրը *
* Հելի Թոդ — *Միշել Թոմսոն՝ Էլիսոնի և Ջոուի մայրը*
* Գրեգ Կին — *Սթիվ Թոմսոն՝ Էլիսոնի և Ջոուի հայրը*
* Ջոն Սելի — *Կրամպետ՝ էլֆ*
* Բիլ Ֆագերբակ — *Սպարկի՝ էլֆ*
* Փիթեր Սկօլարի — *Էդվին Հեբլի` օդերևութաբան *
* Ջոն Լոու — *Սանտա Կլաուս

== Տես նաև ==
* [[Կլիմայական զենք]]
* [[Ակտիվ ազդեցություն հիդրոօդերևութաբանական գործընթացների վրա]]
* [[Գլոբալ սառեցում]]

== Ծանոթագրություններ ==


== Արտաքին հղումներ ==
* [http://www.rottentomatoes.com/m/the-ultimate-christmas-present/ Лучший подарок на Рождество] *Rotten Tomatoes կայքից

Կատեգորիա:2000 ֆիլմեր
Կատեգորիա:2000-ականների ամերիկյան ֆիլմեր
Կատեգորիա:Disney հեռուստաալիքի օրիգինալ ֆիլմեր
Կատեգորիա:Ամերիկյան հեռուստաֆիլմեր
Կատեգորիա:Անգլերեն ֆիլմեր
Կատեգորիա:Սուրբծննդյան ֆիլմեր
Կատեգորիա:Վանկուվերում նկարահանված ֆիլմեր
Մի անգամ գիշերը (ֆիլմ, 2001)

**Մի անգամ գիշերը** (), ամերիկյան մանկական սուրբծննդյան հեռուստաֆիլմ, որը նկարահանվել է 2001 թվականին։ «Disney Channel»-ի օրգինալ ֆիլմերից է։

## Սյուժե
Նիկ Ռիգլին անպատասխանատու մարդ է, որի հետ միշտ դժբախտությոններ են պատահում։ Մի անգամ  հանցագործների խումբը որոշում է նրա միջոցով կոտրել նրա ղեկավարի բանկային հաշիվը։ Վախեցնելով նրան՝ ժամանակ են տալիս մինչև Սուրբ ծնունդ։ Նիկը փախչում է իր եղբոր՝ Ջոնի մոտ։

Ողջ ընտանիքից միայն Ջոնի և Էբբիի որդին՝ Դենին է ուրախ տեսնել հորեղբորը։ Ջոնին և Էբիին շտապ կանչում են հիվանդանոց, որտեղ նրանք աշխատում են և նրանք ծանր սրտով թողնում են իրենց երեք երեխաներին Նիկի հսկողության տակ։

Սուրբ ծննդյան նախօրեին տանը հայտնվում է Սանտա Կլաուսը՝ ժամանակը կանգնեցնելու մեքենայով։ Դժբախտ պատահարի հետևանքով Սանտան կորցնում է գիտակցությունը, իսկ Նիկը և Դենին իրենց վրա են վերցնում երեխաներին նվերներ հանձնելու պարտականությունը։ Շուտով Դենին հասկանում է, որ Նիկը նրան խաբել է և թալանել Սանտային։ Սանտա Կլաուսը գիտակցության է գալիս և Դենիին նրան բացատրում է ստեղծված իրավիճակը։

Միևնույն ժամանակ Նիկը փողոցում հանդիպում է իրեն սպառնացող ավազակներին, բայց նրանք չեն ճանաչում Սանտայի զգեստով Ջոնի և հարցնում են նրա տան ճանապարհը։ Նիկը հասկանում է, որ նրան հետևել են և այժմ նրա երեք եղբորորդիները վտանգի մեջ են։ Նա շտապում է վերադառնալ, ժամանակին հասնում է և Սանտայի կախարդական սարքի օգնությամբ  սարսափ տարածում ավազակախմբի վրա՝ ստիպելով փախչել։

Նիկը վերադարձնում է Սանտայի սարքը և օգնում նրան նորոգել ջարդված սահնակը։ Հաջորդ առավոտյան նա հայտնաբերում է Սանտա Կլաուսի նվերը՝ կիթառը, որի մասին երազել էր մանկուց, սակայն ստանում է միայն հիմա, երբ հրաշագործը իրեն ջնջել է անհնազանդ երեխաների ցուցակից։

## Դերերում
* Ջոշ Ցուկերման — *Դենի Ռիգլի
* Բրենդա Գրեյթ — *Քեյթլին Ռիգլի 
* Ֆիս Ուիլյամս — *Փիթեր Ռիգլի 
* [[Բրայան Քրենսթոն]] — *Նիկ Ռիգլի՝ Դենի  և Քեյթլինի հորեղբայրը*
* Բարկլեյ Հոուպ — *Ջոն Ռիգլի՝ Դենիի և Քեյթլինի հայրը*
* Տորի Հիգինսոն  — *Էբբի Ռիգլի՝ Դենիի և Քեյթլինի մայրը *
* Ջեֆերսոն Մապին — *Սանտա Կլաուս*

== Մրցանակներ և կոչումներ ==
2002 թվականին ֆիլմը ներկայացվել է տարբեր մրցանակների 5 անվանակարգերում և շահել է նրանցից 2-ը։

== Ծանոթագրություններ ==


== Արտաքին հղումներ ==
* [http://www.rottentomatoes.com/m/twas-the-night/ Однажды ночью]  *Rotten Tomatoes կայքից
* О фильме  ''movies.nytimes.com կայքից

Կատեգորիա:2000-ականների ամերիկյան ֆիլմեր
Կատեգորիա:2000-ականների անգլերեն ֆիլմեր
Կատեգորիա:2001 ֆիլմեր
Կատեգորիա:Disney հեռուստաալիքի օրիգինալ ֆիլմեր
Կատեգորիա:Ամերիկյան ընտանեկան ֆիլմեր
Կատեգորիա:Ամերիկյան հեռուստաֆիլմեր
Կատեգորիա:Դիսնեյյան ֆիլմեր
Կատեգորիա:Սուրբծննդյան ֆիլմեր
Կատեգորիա:Ֆիլմեր այբբենական կարգով
Շոտլանդական ֆուտբոլի թանգարան

**Շոտլանդական ֆուտբոլի թանգարան** (), շոտլանդական թանգարան՝ նվիրված տեղական ֆուտբոլին։ Տեղակայված է երկրի գլխավոր մարզադաշտում՝ Գլազգո քաղաքի «Հեմպդեն Պարկում»։ Վերահսկվում է Շոտլանդիայի ֆուտբոլի ասոցիացիայի կողմից։

## Պատմություն
Շոտլանդիան ունի ֆուտբոլային վառ ավանդույթներ։ Խաղի ժամանակակից կանոնների ձևավորման սկզբնական շրջանում՝ 1824 թվականին, Էդինբուրգում ստեղծվել է աշխարհի առաջին ակումբը, որ կոչվել է «Foot-Ball Club»։ 48 տարի անց «Հեմպդեն Պարկ» մարզադաշտում 1872 թվականին տեղի է ունեցել առաջին պաշտոնական միջազգային հանդիպումը, որին մասնակցել են Շոտլանդիայի ու Անգլիայի ազգային հավաքականները։ Նույն մարզադաշտում, որը ժամանակին եղել է ամենատարողունակներից մեկը, 1937 թվականին տեղի ունեցած «թարթանական բանակի» ու «երեք առյուծների» թիմի հանդիպմանը ներկա է գտնվել ռեկորդային թվով հանդիսատես՝ 149 415 մարդ։ Ընդ որում՝ այդ ժամանակ «Հեմպդեն Պարկը» կարող էր տեղավորել առավելագույնը 183 724 երկրպագու։

1990 թվականին, երբ ընթանում էին երկրի գլխավոր մարզադաշտի վերանորոգման աշխատանքները, առաջին անգամ բարձրացվել է նրա տարածքում այնպիսի տեղի առանձնացումը, որտեղ կցուցադրվեն տեղական ֆուտբոլի պատմությանը նվիրված իրեր ու ցուցանմուշներ։ Շոտլանդիայի ֆոտբոլի ասոցիացիայի ու Գլազգոյի քաղաքային խորհրդի համագործակցության արդյունքում 1994 թվականին անցկացվել է առաջին թեմատիկ ցուցահանդեսը, իսկ 2001 թվականի մայիսին թանգարանը տեղափոխվել է հիմնական վայր՝ «Հեմպդեն Պարկ»։

## Ցուցադրություննեն
Թանգարանն ունի 14 սրահ, որոնցում հավաքված են շուրջ երկուսուկես հազար ցուցանմուշներ։ Դրանց շարքում առավել արժեքավոր և նշանակալի են Շոտլանդիայի ու Անգլիայի ազգային հավաքականների միջև անցկացված առաջին միջազգային հանդիպման տոմսը, որ թվագրված է 1872 թվականի սեպտեմբերի 30-ով, 1873 թվականին պատրաստված Երկրի գավաթը, որը հնագույն ֆուտբոլային հաղթանշանն է աշխարհում (չնայած Անգլիայի գավաթն ստեղծվել է 1871/72 մրցաշրջանում, մրցանակը գողացվել է 1895 թվականին)։ Թանգարանի այցելուների ուշադրությունը գրավում է նաև այսպես կոչված Աշխարհի առաջնության գավաթը (), որը խաղարկվել է 1888 թվականին Շոտլանդիայի գավաթի խաղարկության հաղթող «Ռենտոնի» և Անգլիայի համարժեք մրցանակի դափնեկիր «Վեստ Բրոմվիչ Ալբիոնի» միջև։ Եղանակային ծանր պայմաններում անցկացված խաղի արդյունքում հաղթել է շոտլանդական ակումբը 4:1 հաշվով, իսկ հանդիպումը կոչվել է «Միացյալ Թագավորության և ամբողջ աշխարհի առաջնություն»։

Թանգարանի երկու հատուկ սրահները հատկացված են որպես Շոտլանդական ֆուտբոլի փառքի սրահի և Տեղի ազգային հավաքականի պատվո ցուցակի անդամների («թարթանային բանակի» կազմում 50 և ավելի խաղ անցկացրած ֆուտբոլիստներ) դիմանկարների ցուցադրության համար։

## Ծանոթագրություններ

## Արտաքին հղումներ
* Շոտլանդիայի ֆուտբոլի ասոցիացիայի պաշտոնական կայք 
* Շոտլանդական ֆուտբոլի թանգարան 

Կատեգորիա:Շոտլանդիայի թանգարաններ
Կատեգորիա:Ֆուտբոլի պատմություն
Կատեգորիա:1994 հիմնադրված թանգարաններ
Կատեգորիա:1994 հիմնադրումներ Միացյալ Թագավորությունում
Կատեգորիա:1994 հիմնադրումներ Շոտլանդիայում
Շարուքար (լեռ, Սյունիք)

**Շարուքար**, *Շարուկար*, լեռնագագաթ Հայաստանի Սյունիքի մարզում, Մեղրու լեռների արևելյան ճյուղավորություններում, Շիկահող գյուղից 2 կմ հյուսիս-արևելք։ Բարձրությունը՝ 1440 մետր։ Լանջերն անտառապատ են։

## Ծանոթագրություններ

Կատեգորիա:Լեռներ այբբենական կարգով
Կատեգորիա:Հայաստանի լեռնագագաթներ
Կատեգորիա:Սյունիքի մարզի լեռներ
Շարուքար (լեռ, Տավուշ)

**Շարուքար**, *Շարուկար*, լեռնագագաթ Հայաստանի Տավուշի մարզում, Իջևանի լեռնահամակարգում (Կայենի լեռնաշղթա), Իջևան քաղաքից 12 կմ արևմուտք։ Բարձրությունը՝ 1896 մետր։ Ծալքավոր է, լանջերի մեծ մասն՝ անտառապատ։

## Ծանոթագրություններ

Կատեգորիա:Լեռներ այբբենական կարգով
Կատեգորիա:Հայաստանի լեռնագագաթներ
Կատեգորիա:Տավուշի մարզի լեռներ
(486958) Արրոկոթ

**(486958) Արրոկոթ** (Arrokoth; ոչ պաշտոնական անվանումը՝ **Ultima Thule**), տրանսնեպտունային աստերոիդ Կոյպերի գոտում, որը 2015 թվականին որպես ուսումնասիրության գլխավոր թիրախ է ընտրվել Պլուտոնի մոտով թռչող Նոր հորիզոններ արբանյակի համար։ Սարքը նրան է հասել 2019 թվականի հունվարի 1-ին, գտնվելով 3500 կմ հեռավորության վրա։ Այս պահին այն համարվում է գիտությանը հայտնի ամենահեռավոր օբյեկտը, որին հասել է երկրային սարքը (6,5 մլրդ կմ հեռավորություն երկրից)։

## Հայտնաբերում
Աստերոիդը հայտնաբերվել է Հաբլ տիեզերական աստղադիտակի օգնությամբ։ ՆԱՍԱ-ն այդ մասին հայտարարել է 2014 թվականի հոկտեմբերին։

## Անվանում
Հայտնաբերման պահին «Հաբլ» աստղադիտակի կայքում այն կոչված էր «1110113Y» ժամանակավոր անվանումով։ «Նոր Հորիզոններ» արբանյակի հետ աշխատող թիմում այս օբյեկտն ուներ PT1 անվանումը (, «պոտենցիալ թիրախ№ 1»)։ Հետագայում փոքր մոլորակների կատալոգում աստերոիդը նշանակվեց հերթական համարով՝ 486958։

## Ծանոթագրություններ

## Արտաքին հղումներ
* IAU Minor Planet Center (2014 MU69)

Կատեգորիա:Անվանված փոքր մոլորակներ
Կատեգորիա:Կոյպերի գոտի
Շարուքար (այլ կիրառումներ)

**Շարուքար** անվանումը կարող է վերաբերել.

* Շարուքար, լեռնագագաթ Հայաստանի Սյունիքի մարզում, Մեղրու լեռների արևելյան ճյուղավորություններում,
* Շարուքար, լեռնագագաթ Հայաստանի Տավուշի մարզում, Իջևանի լեռնահամակարգում (Կայենի լեռնաշղթա)։
Արեն Մկրտչյան

**Արեն Միքայելի Մկրտչյան** (), հայ քաղաքական գործիչ, քարտեզագիր, ՀՀ ԱԺ 7-րդ գումարման պատգամավոր(2019-2021)։ ՀՀ ԱԺ 8-րդ գումարման պատգամավոր, տարածքային կառավարման, տեղական ինքնակառավարման, գյուղատնտեսության և շրջակա միջավայրի պահպանության հարցերի մշտական հանձնաժողովի նախագահի տեղակալ (2021-2025)։ ՀՀ Լոռու մարզպետ։

## Կրթություն
2008-2012 թվականներին սովորել է Երևանի պետական համալսարանի աշխարհագրության և երկրաբանության ֆակուլտետում՝ ստանալով կադաստրային գործ և քարտեզագրություն մասնագիտության բակալավրի որակավորում։

## Աշխատանքային գործունեություն
2011-2016 թվականներին, որպես սպորտային լրագրող, աշխատել է «1in.am» լրատվական կայքում և «Ժամանակ» օրաթերթում։

2016-2018 թվականներին եղել է «SOS» հաղորդման սցենարիստ։ 2018 թվականի հունիսի 4-ին Հայաստանի վարչապետ Նիկոլ Փաշինյանի որոշմամբ նշանակվել է վարչապետի օգնական։

2018 թվականի դեկտեմբերի 9-ին կայացած Ազգային Ժողովի ընտրություններում պատգամավոր է ընտրվել «Իմ քայլը» դաշինքի համապետական ցուցակով։

2021 թվականի հունիսի 20-ին կայացած արտահերթ խորհրդարանական ընտրությունների արդյունքում ընտրվել է ՀՀ ԱԺ 8-րդ գումարման պատգամավոր Քաղաքացիական պայմանագիր կուսակցության համամասնական ընտրական ցուցակով։ 8-րդ գումարման ԱԺ տարածքային կառավարման, տեղական ինքնակառավարման, բնապահպանության և շրջակա միջավայրի պահպանության հարցերի մշտական հանձնաժողովի նախագահի տեղակալ։

2025 թվականի օգոստոսի 28-ին վայր է դրել պատգամավորական մանդատը։

2025 թվականի սեպտեմբերի 3-ին կառավարության որոշմամբ նշանակվել է ՀՀ Լոռու մարզպետ։

## Ծանոթագրություններ

Կատեգորիա:ԵՊՀ շրջանավարտներ
Կատեգորիա:ՀՀ ԱԺ 7-րդ գումարման պատգամավորներ
Կատեգորիա:ՀՀ ԱԺ 8-րդ գումարման պատգամավորներ
Կատեգորիա:Հայ քաղաքական գործիչներ
Կատեգորիա:Հայ քարտեզագիրներ
Կատեգորիա:Քաղաքացիական պայմանագիր կուսակցության անդամներ
Կատեգորիա:Քարտեզագիրներ
Արփինե Դավոյան

**Արփինե Հրահատի Դավոյան** (), հայ քաղաքական գործիչ, հոգեբան, մանկավարժ, «Քաղաքացիական պայմանագիր» կուսակցության վարչության անդամ, ՀՀ ԱԺ 7-րդ և 8-րդ գումարման պատգամավոր։

## Կենսագրություն
Արփինե Դավոյանը ծնվել է 1985 թվականի օգոստոսի 28-ին Լոռու մարզի Ստեփանավան քաղաքում։ Ավարտել է Ստեփանավանի թիվ 4 միջնակարգ դպրոցը։ 2003-2009 թվականներին սովորել է Վանաձորի պետական մանկավարժական ինստիտուտի մանկավարժության և հոգեբանության բաժնում՝ ստանալով մանկավարժ-հոգեբանի որակավորում։ 2012 թվականին մասնակցել է «ՀՀԱԱ» հաշվապահության ուսումնահրատարակչական կենտրոնի կողմից անցկացվող «Հաշվապահական հաշվառում և հարկային օրենսդրություն» դասընթացին։ 2016 թվականին մասնակցել է ՄԱՀՀԻ-ի կողմից կազմակերպված ժողովրդավարության վեցերորդ երեկոյան դպրոցի աշխատանքներին։ 2018-2020 թվականներին սովորել է ՀՀ Գիտությունների Ազգային Ակադեմիայի քաղաքական կառավարման և քաղաքական վերլուծության բաժնում։
2022 թվականից մինչ օրս սովորում է ՀՀ Գիտությունների Ազգային Ակադեմիայի Իրավագիտություն բաժնում։

## Աշխատանքային գործունեություն
Արփինե Դավոյանը 2009-2014 թվականներին աշխատել է Երևանի Լևոն Արիսյանի անվան թիվ 127 ավագ դպրոցում՝ որպես հոգեբան։

2015-2016 թվականներին աշխատել է «Ռոմա» ՍՊԸ-ում՝ որպես հաշվապահի օգնական։

2016-2017 թվականներին աշխատել է «Գոլդեն տոբակո» ՍՊԸ-ում՝ որպես հաշվապահ։

2017-2018 թվականներին աշխատել է ՀՀ ԱԺ «ԵԼՔ» խմբակցությունում՝ որպես գործավար։

2018 թվականից հունիսի 8-ին ՀՀ վարչապետ Նիկոլ Փաշինյանի որոշմամբ նշանակվել է ՀՀ վարչապետի օգնական։

2018 թվականի ԱԺ արտահերթ ընտրությունների ժամանակ «Իմ քայլը» դաշինքի համապետական ցուցակով ընտրվել է ԱԺ 7-րդ գումարման պատգամավոր։

2021 թվականի ԱԺ արտահերթ ընտրությունների ժամանակ «Քաղաքացիական պայմանագիր» կուսակցության համամասնական ցուցակով ընտրվել է ԱԺ 8-րդ գումարման պատգամավոր

2019 թվականի հունիսի 16-ին տեղի ունեցած «Քաղաքացիական պայմանագիր» կուսակցության 5-րդ համաժողովի ժամանակ ընտրվել է ՔՊ վարչության անդամ։ Իսկ արդեն 2022 թվականի հոկտեմբերի 29-ին, 6-րդ համաժողովի ժամանակ, վերընտրվել որպես ՔՊ վարչության անդամ։

## Անձնական կյանք
Ամուսնացած չէ, ունի մեկ դուստր։

## Ծանոթագրություններ

Կատեգորիա:21-րդ դարի հայ քաղաքական գործիչներ
Կատեգորիա:ՀՀ ԱԺ 7-րդ գումարման պատգամավորներ
Կատեգորիա:ՀՀ ԱԺ 8-րդ գումարման պատգամավորներ
Կատեգորիա:Հայ հոգեբաններ
Կատեգորիա:Հայ մանկավարժներ
Կատեգորիա:Հայ քաղաքական գործիչներ
Կատեգորիա:Վանաձորի պետական համալսարանի շրջանավարտներ
Կատեգորիա:Քաղաքացիական պայմանագիր կուսակցության անդամներ
Արմեն Փամբուխչյան

**Արմեն Սոկրատի Փամբուխչյան** (), հայ իրավագետ, քաղաքական գործիչ, Քաղաքացիական պայմանագիր կուսակցության հիմնադիր անդամ, ՀՀ ԱԺ 7-րդ գումարման պատգամավոր, ՀՀ ԱԺ տարածաշրջանային եւ եվրասիական ինտեգրման հարցերի մշտական հանձնաժողովի փոխնախագահ։ ՀՀ արտակարգ իրավիճակների նախկին նախարար։ Երևանի ավագանու «Քաղաքացիական պայմանագիր» խմբակցության անդամ, Երևանի քաղաքապետի առաջին տեղակալ։

## Կրթություն
2001 - 2006 թվականներին սովորել է Երևանի «Հրաչյա Աճառյան» համալսարանի իրավաբանական ֆակուլտետում՝ ստանալով իրավագետի որակավորում։

2002-2004 թվականներին ծառայել է ՀՀ Զինված Ուժերում։

## Աշխատանքային գործունեություն
2017 թվականին նշանակվել է «Անելիք բանկ»-ի խնդրահարույց ակտիվների կառավարման վարչության ղեկավար։ 2018 թվականի հունիսի 6-ին ՀՀ վարչապետ Նիկոլ Փաշինյանի որոշմամբ նշանակվել է ՀՀ տրանսպորտի, կապի և տեղեկատվական տեխնոլոգիաների նախարարի տեղակալ։ Նույն թվականի հոկտեմբերի 15-ին նշանակվել է տրանսպորտի, կապի և տեղեկատվական տեխնոլոգիաների նախարարի առաջին տեղակալ։

2018 թվականի դեկտեմբերի 9-ին կայացած Ազգային Ժողովի ընտրություններում պատգամավոր է ընտրվել «Իմ քայլը» դաշինքի համապետական ցուցակով։ 2020 թվականի սեպտեմբերի 17-ին վայր է դրել պատգամավորական մանդատը։

2020 թվականի սեպտեմբերի 24-ին նշանակվել է արտակարգ իրավիճակների նախարարի տեղակալ։ Նույն թվականի դեկտեմբերի 28-ին նշանակվել է արտակարգ իրավիճակների նախարարի առաջին տեղակալ։

2022 թվականի ապրիլի 12-ին նշանակվել է ՀՀ արտակարգ իրավիճակների նախարար։

2023 թվականի հունիսի 30-ին ազատվել է ՀՀ արտակարգ իրավիճակների նախարարի պաշտոնից, նախարարության լուծարման կապակցությամբ։

2023 թվականի սեպտեմբերի 17-ին Երևանի ավագանու ընտրություններում ղեկավարել է Քաղաքացիական պայմանագիր կուսակցության նախընտրական շտաբը։

2023 թվականի սեպտեմբերի 17-ին կայացած Երևանի ավագանու ընտրություններում Քաղաքացիական պայմանագիր կուսակցության համամասնական ցուցակով ընտրվել է Երևանի ավագանու անդամ։

2023 թվականի հոկտեմբերի 26-ի Երևան քաղաքի ավագանու արտահերթ նիստում նշանակվել է Երևանի քաղաքապետի առաջին տեղակալ։

## Կուսակցական գործունեություն
2019 թվականի հունիսի 16-ին տեղի ունեցած «Քաղաքացիական պայմանագիր» կուսակցության 5-րդ համագումարի ժամանակ ընտրվել է ՔՊ վարչության անդամ։

## Ընտանիք
Ամուսնացած է, ունի մեկ դուստր։

## Ծանոթագրություններ

Կատեգորիա:Երևանի ավագանու անդամներ
Կատեգորիա:ՀՀ ԱԺ 7-րդ գումարման պատգամավորներ
Կատեգորիա:Հայ իրավաբաններ
Կատեգորիա:Հայ իրավագետներ
Կատեգորիա:Հայ քաղաքական գործիչներ
Կատեգորիա:Քաղաքացիական պայմանագիր կուսակցության անդամներ
Սայիդ Դարվիշ

**Սայիդ Դարվիշ**  (, , ), եգիպտացի երգիչ և կոմպոզիտոր՝ համարվում է եգիպտական հանրամատչելի (էստրադային) երաժշտության «հայրը»։

## Կենսագրություն
մինի|Սայիդ Դարվիշի հեղինակած Եգիպտոսի օրհներգը
մինի|Սայիդ Դարվիշի ձայնասկավառակը
Դարվիշը ծնվել է 1892 թվականի մարտի 17-ին Ալեքսանդրիայում։

1979 թվականին Եգիպտոսի օրհներգը դարձած հանրահայտ «Հայրենիք, հայրենիք, հայրենիք» (, *Բիլյադի, բիլյադի, բիլյադի*), երգի հեղինակն է, որի բառերը վերցրել է եգիպտացի հայտնի լրագրող, հասարակական և քաղաքական գործիչ Մուստաֆա Քամիլի հայրենասիրական ելույթից։

Դարվիշը մահացել է կոկաինի գերդոզավորումից խթանված սրտի կաթվածից 1923 թվականի սեպտեմբերի 10-ին` 31 տարեկան հասակում։ Դեպքերի զուգադիպմամբ նրա մահվան օրը Եգիպտոս էր վերադարձել տարագիր ազգային առաջնորդ Սաադ Զագլուլը, և նրան ողջունել են Դարվիշի «Հայրենիք, հայրենիք, հայրենիք» երգով։

Եգիպտոսում Սայիդ Դարվիշին համարում են հանրամատչելի երգերի մեծագույն հեղինակ։ Նա հեղինակել է «Shed el hezam», «Malo'ouna», «Ana Haweit», «Oum Ya Masry» և «Salma Ya Salama» երգերը։  «Սալմա Յա Սալամա» երգը հանրահայտ է ողջ աշխարհում Դալիդայի կատարման շնորհիվ։

## Ծանոթագրություններ

Կատեգորիա:Եգիպտացի դերասաններ
Կատեգորիա:Եգիպտացի երգիչներ
Կատեգորիա:Եգիպտացի կոմպոզիտորներ
Կատեգորիա:Սրտի կաթվածից մահացածներ
Կատեգորիա:Օրհներգերի հեղինակներ
Պորտ օֆ Սփեյն

**Պորտ օֆ Սփեյն**, (անգլ. Port of Spain) Տրինիդադ և Տոբագո երկրի մայրաքաղաքը և երկրորդ խոշոր քաղաքը Սան Ֆերնանդոյից հետո։ Քաղաքի մշտական բնակչությունը կազմում է 37.074 2011 թվականի մարդահամարի տվյալներով։ Այն գտնվում է Պարիա կղզու վրա, Տրինիդադ կղզու հյուսիսարևմտյան ափին։

Քաղաքը հիմնականում ծառայում է որպես մանրածախ առևտրի վարչական կենտրոն, և 1757 թվականից ի վեր կղզու մայրաքաղաքն է։ Կարիբյան ավազանի համար կարևոր ֆինանսական ծառայություններ մատուցող կենտրոն է և այստեղ է գտնվում տարածաշրջանի երկու խոշորագույն բանկերը։

## Աշխարհագրություն
Պորտ օֆ Սփեյնը կազմում է մոտավորապես 10.4 քառ. կմ տարածք և գտնվում է Տրինիդադ կղզու հյուսիս-արևմտյան հատվածում։

## Կլիմա
Քաղաքը ունի և խոնավ, և չոր կլիմա, որը բնորոշվում է ամեն տարի տաք ջերմաստճանով, սեզոնային տատանումներով, չնայած գիշերային ջերմաստիճանը որոշակիորեն մեղմանում է հունվար-մարտ ամիսներին։ Ջերմաստիճանի սանդղակը տատանվում է 19° -ից մինչև 34&nbsp;°C, հազվադեպ նաև 35-ից բարձր։ Խոնավ սեզոնը տևում է հունիսից մինչև նոյեմբեր, իսկ չոր սեզոնն սկսվում է հաջորդ տարվա դեկտեմբերից մինչև մայիս։ 

## Ծանոթագրություններ

## Գրականություն

## Արտաքին հղումներ
* 

Կատեգորիա:Առափնյա բնակավայրեր
Կատեգորիա:Հյուսիսային Ամերիկայի մայրաքաղաքներ
Կատեգորիա:Տրինիդադ և Տոբագոյի քաղաքներ
Քրիշ 3

**«Քրիշ 3» ** (कृष 3, Krrish 3), ռեժիսոր Ռաքեշ Ռոշանի հնդկական սուպերհերոսական ֆիլմը, որը վարձույթով թողարկվել է 2013 թվականի նոյեմբերի 1-ին։ «Դու մենակ չես» և «Կրրիշ» ֆիլմերի շարունակությունն է, ունի նաև հաջորդ մաս՝ «Կրրիշ 4» անվամբ։

Ֆիլմը պատմում է տաղանդավոր գիտնական Ռոհիտ Մեհրայի կյանքի և նրա որդի՝ սուպերհերոս Կրիշնա Մեհրայի մասին (նույն ինքը՝ Կրրիշ)։ Կրիշնան ստիպված է պայքարել չար հանճար Քաալի դեմ, որին միշտ օգնում են նրա կամակատար-մուտանտները։

Ի սկզբանե նախատեսվում էր «Կրրիշ 3» ֆիլմը թողարկել 3D ձևաչափով, բայց քանի որ ժամանակը քիչ էր՝ ֆիլմն այդ ձևաչափին հարմարեցնելու համար, ռեժիսոր Ռաքեշ Ռոշանը ստիպված էր հայտարարել, որ ֆիլմը կթողարկվի 2D ձևաչափով։

## Սյուժե
Այն բանից հետո, երբ Կրրիշը պարտության է մատնում չար բժիշկ Արյային՝ այդ կերպ կարողանալով գերությունից ազատել իր հորը՝ Ռոհիտին, սուպերհերոսը շարունակում է պայքարել չարիքի դեմ և շատերի կյանքը փրկել վտանգից։ Դրա արդյունքում Կրրիշն աստիճանաբար դառնում է բոլորի կողմից ճանաչված հերոս։

Կրիշնան իր կնոջ՝ Պրիայի հետ վերջնականապես տեղափոխվում է մեկ այլ քաղաք։ Ռոհիտը շարունակում է իր գիտական գործունեությունը և օգտագործում իր բարձր զարգացած մտավոր ունակությունները՝ հօգուտ հասարակության։

Բայց բոլորին անհայտ է, որ մոլորակի մյուս մասում օր օրի մութ ուժն ավելի է հզորանում։ Նրա անունը Քաալ է։ Վերջինս, լինելով բնածին հանճար, իր ունակությունները բացասաբար է օգտագործում՝ այդպիսով ամբողջ աշխարհում տարածելով չարն ու ոչնչացումը։ Իր չար գործերին աջակցելու համար նա օգտվում է իր «ձեռամբ ստեղծված» արարածների օգնությունից։

Շուտով մնում են միայն Ռոհիտը և Կրրիշը, ովքեր կարող են կանխել չար Քաալի մտադրությունը։ Բայց դա չի կանգնեցնում չար հանճարին, և արդյունքում ճակատագիրը դեմ-դիմաց է կանգնեցնում սուպերհերոսին և չարին, և Կրրիշի առջև խնդիր է ծագում ոչ միայն ոչնչացնել Քաալի վատ մտադրությունները, այլև պաշտպանել իր ընտանիքին։ Եվ Կրիշնան պետք է փորձի իր մեջ նոր ուժեր արթնացնել անողոք թշնամու դեմ պայքարում։

## Պարգևներ
* «IIFA Award» մարտական տեսարանների լավագույն բեմադրման համար - Շամ Կաուշալ և Չեն Սյադուն
* «IIFA Award» լավագույն հատուկ էֆեկտների համար - Քեյթան Յադավ և Հարեշ Հինգորանի
* «Screen Award» լավագույն տեսողական էֆեկտների համար - Red Chillies Entertainment

## Տես նաև
* Կրրիշ

## Ծանոթագրություններ

Կատեգորիա:2010-ականների գիտաֆանտաստիկ էքշն ֆիլմեր
Կատեգորիա:2010-ականների հինդի ֆիլմեր
Կատեգորիա:2010-ականների հնդկական ֆիլմեր
Կատեգորիա:2010-ականների ֆիլմեր սուպերհերոսների մասին
Կատեգորիա:2013 ֆիլմեր
Կատեգորիա:Թուրքիայում նկարահանված ֆիլմեր
Կատեգորիա:Հնդկական ֆիլմեր
Կատեգորիա:Ֆանտաստիկ ֆիլմեր
Կատեգորիա:Ֆիլմեր սուպերհերոսների մասին
Անի Սամսոնյան

**Անի Տաճատի Սամսոնյան** (), հայ քաղաքական գործիչ, Լուսավոր Հայաստան կուսակցության անդամ, ՀՀ ԱԺ 7-րդ գումարման պատգամավոր։
ՀՀ ԱԺ մարդու իրավունքների և հանրային հարցերի մշտական հանձնաժողովի նախկին փոխնախագահ։

## Կրթություն
2007-2011 թվականներին սովորել է Խաչատուր Աբովյանի անվան հայկական պետական մանկավարժական համալսարանի Կուլտուրայի ֆակուլտետի լրագրության բաժնում։

2011-2013 թվականներին սովորել է Հայաստանի գիտությունների ազգային ակադեմիայի Միջազգային գիտակակրթական կենտրոնի միջազգային հարաբերությունների բաժնում։

2019-2022 թվականներին սովորել է Հայաստանի պետական կառավարման ակադեմիայի իրավագիտության բաժնի մագիստրատուրայում։

## Աշխատանքային գործունեություն
2010-2011 թվականներին եղել է Հ. Շարամբեյանի անվան ժողովրդական ստեղծագործության կենտրոնի գիտաշխատող։

2011-2012 թվականներին աշխատել է «Ամերիքն Բիլդինգ Դիվելոփմենթ» ընկերությունում որպես տնօրենի օգնական։ 2012-2013 թվականներին աշխատել է «Արմնյուզ» լրատվական հեռուստաընկերությունում՝ որպես լրագրող։ 2012-2013 թվականներին եղել է «Diplomat.am» վերլուծական կայքի հոդվածագիր («Տեղեկատվական պատերազմներ և քարոզչություն» խորագրով հոդվածաշար)։

2013-2014 թվականներին եղել է «Հայնյուզ» մամուլի ակումբի համակարգող։

2015 թվականին «Լուսավոր Հայաստան» նախաձեռնության, այնուհետև «Լուսավոր Հայաստան» կուսակցության հիմնադիր անդամ, կուսակցության մամուլի խոսնակ։ 2016-2017 թվականներին աշխատել է որպես ԱԺ պատգամավորի օգնական։

2016 թվականին եղել է «Ելք» դաշինքի մամուլի պատասխանատուն։ 2017 թվականի Երևանի ավագանու ընտրություններում ընտրվել է ավագանու անդամ «Ելք» դաշինքով, եղել է ավագանու քաղաքաշինության և հողօգտագործման հարցերի մշտական հանձնաժողովի փոխնախագահը։

2018 թվականի սեպտեմբերի 23-ին կայացած Երևանի ավագանու արտահերթ ընտրությունների արդյունքում «Լույս» դաշինքի համամասնական ցուցակով ընտրվել է Երևան քաղաքի ավագանու անդամ։

2018 թվականի դեկտեմբերի 9-ին կայացած Ազգային Ժողովի ընտրություններում պատգամավոր է ընտրվել «Լուսավոր Հայաստան» կուսակցության համապետական ցուցակով։ Եղել է ՀՀ ԱԺ Մարդու իրավունքների պաշտպանության և հանրային հարցերի մշտական հանձնաժողովի փոխնախագահ և ԵԱՀԿ-ում հայաստանյան պատվիրակ։

2019 թվականից ոչ ֆորմալ կրթական ոլորտում երիտասարդության և կանանց առաջնորդության բանախոս է և թրեյներ։

2022 թ․ հիմնադրել է «Բրայթ տուր» զբոսաշրջային ընկերությունը (հիմնադիր-տնօրեն)։

## Ծանոթագրություններ

Կատեգորիա:21-րդ դարի կին քաղաքական գործիչներ
Կատեգորիա:21-րդ դարի հայ քաղաքական գործիչներ
Կատեգորիա:«Լուսավոր Հայաստան» կուսակցության անդամներ
Կատեգորիա:ՀՀ ԱԺ 7-րդ գումարման պատգամավորներ
Կատեգորիա:ՀՊՄՀ շրջանավարտներ
Կատեգորիա:Հայ լրագրողներ
Կատեգորիա:Հայ քաղաքական գործիչներ
Դանիել Ֆրիդման

**Դանիել Ֆրիդման՝** (, )՝ գերմանացի շախմատիստ, գրոսմայստեր (2001))։ Գերմանիայի թիմի կազմում Եվրոպայի 18-րդ թիմային առաջնության հաղթող (2011):

Ներկայացրել է Գերմանիայի հավաքականը Դրեզդենում կայացած Շախմատի 38-րդ Համաշխարհային օլիմպիադայում (2008):

Կինը ԱՄՆ-ի շախմատի չեմպիոն Աննա Զատոնսկիխն է։

## Արդյունքների աղյուսակ

## Վարկանիշի փոփոխության գծապատկեր

## Ծանոթագրություններ

## Արտաքին հղումներ

Կատեգորիա:Գերմանացի շախմատիստներ
Կատեգորիա:Լատվիայի հրեաներ
Կատեգորիա:Շախմատի գրոսմայստերներ
Կատեգորիա:Գերմանիայի հրեաներ
Կատեգորիա:Շախմատային օլիմպիադաների մասնակիցներ
Սանտա Անա տաճար

**Սանտա-Անա տաճար** (իսպ․ *Santa Iglesia Catedral Basílica de Canarias*), տաճարային համալիր Լաս Պալմաս դե Գրան Կանարիայում։ Նվիրված է Սուրբ Աննային՝ քաղաքի հովանավորին։ Հանդիսանում է Սևիլյան արքեպիսկոպոսարանի Կանարյան կղզիների բաժին։

Սանտա Անա տաճարը տեղակայված է Վեգետա քաղաքի պատմական հատվածում՝ Սուրբ Աննայի հրապարակում։ 1487 թվականին կաթոլիկ թագավորների կողմից հայտարարված Գրան Կանարիա կղզու վրա տաճարի շինությունը սկսվել է միայն 1497 թվականին։ 1557 թվականին ֆինանսական դժվարությունների պատճառով շինարարությունը դադարեցվեց։ Միայն 1781 թվականից շինարարությունը վերսկսվեց և շաունակվում է մինչ օրս։ Այդ պատճառով է որ տաճարը առանձնանում է ճարտարապետական երկու ոճով․ ինտերիերում գերակշռում է ուշ գոթիկան, իսկ տաճարի արտաքին տեսքը նեոկլասիցիզմի օրինակ է։ Որոշ դետալներ արված են բարոկկո ոճով։

Տաճարի մի մասը և կամարները պատրաստված են Սան-Լորենցոյի քարհանքերից բերված կապույտ քարից։ Շինարարության ընթացքում օգտագործվել են նաև հրաբխային քար, ծակոտկեն նյութ։

Եռահարկ տաճարում տեղակայված է 13 մատուռ։

Լաս Պալմասի տաճարը միակն էր Կանարյան կղզներում մինչև 1819 թ․ , երբ այն հիմնադրեց Սան Կրիստոբալ դե Լա Լագունայի Հռոմի կաթոլիկ թեմը, որի իրավասության տակ են գտնվում Սանտա Կրուզ դե Տեներիֆի կղզիները։

1894 թ. Հռոմի Պապ Լեո XIII- ը տաճարին տվել է փոքր բազիլիկի կարգավիճակ։  1974 թ. Մայիսի 24-ին տաճարը ճանաչվեց որպես պատմական հուշարձան։

Ներկայումս տաճարը կղզեխմբի ամենամեծ կրոնական կառույցն է։ Դրա ներսում ստեղծվել է թեմական թանգարան։

## Պատկերասրահ

Պատկեր:Laspalmaskathedrale640.jpg
Պատկեր:La Catedral 02.jpg
Պատկեր:Catedral de Las Palmas de Gran Canaria.jpg
Պատկեր:SP-GC-laspalmas-santa-ana-innen.jpg
Պատկեր:Las Palmas, Santa Ana 2017.jpg
Պատկեր:Cimborrio de la Catedral de Santa Ana, en Las Palmas de Gran Canaria, España.jpg
Պատկեր:Santa Ana Cathedral EM1B9131 (39714570401).jpg
Պատկեր:Catedral de Santa Ana EM1B9800 (28133704489).jpg


## Ծանոթագրություններ

Կատեգորիա:Իսպանիայի եկեղեցիներ
Կատեգորիա:Իսպանիայի կաթոլիկ եկեղեցիներ
Կատեգորիա:Իսպանիայի տաճարներ
Կատեգորիա:Կանարյան կղզիներ
Կատեգորիա:Տաճարներ այբբենական կարգով
Մուշեղ Հովսեփյան

**Մուշեղ Մայիսի Հովսեփյան** (), հայ բանասեր, լրագրող։ Բանասիրական գիտությունների դոկտոր (2002), պրոֆեսոր (2007)։

## Կենսագրություն
Մուշեղ Հովսեփյանը ծնվել է 1961 թվականին Սևանի շրջանի Ծաղկունք գյուղում։ 1982-1985 թվականներին սովորել է Երևանի պետական համալսարանի բանասիրական ֆակուլտետում, 1985-1988 թվականներին՝ Մոսկվայի պետական համալսարանի ժուռնալիստիկայի ֆակուլտետում, 1988-1991 թվականներին՝ ԵՊՀ ասպիրանտուրայում։ 1991 թվականին Մոսկվայում պաշտպանել է թեկնածուական թեզ։ 1991 թվականից դասախոսում է ԵՊՀ ժուռնալիստիկայի ֆակուլտետում։

1991-1994 թվականներին եղել է Հայաստանի հանրային ռադիոյի հասարակական-քաղաքական գլխավոր խմբագրության խմբագիր, 1991-1997 թվականներին՝ «Հրաչյա Աճառյան» համալսարանի ժուռնալիստիկայի ամբիոնի վարիչ, 1997-2003 թվականներին՝ «Անանիա Շիրակացի» համալսարանի ժուռնալիստիկայի ամբիոնի վարիչ, 2001-2005 թվականներին՝ Հայաստանի հեռուստատեսության և ռադիոյի ազգային հանձնաժողովի անդամ, 2003-2008 թվականներին՝ Ռուս-հայկական համալսարանի պրոֆեսոր։ 1999 թվականից ԵՊՀ ռադիոհեռուստատեսային ժուռնալիստիկայի ամբիոնի վարիչն է, ( հետագայում ամբիոնը վերանվանվել է Տպագիր և հեռարձակվող լրատվամիջոցների ամբիոնի) ։ 2008 - 2015 թվականներին եղել է ԵՊՀ Գիտխորհրդի անդամ։

2002 թվականին ստացել է բանասիրական գիտությունների դոկտորի գիտական աստիճան («Ռադիոշուկայի օրինաչափությունները և զարգացման միտումները ՀՀ-ում», 2002 թ., Երևան), 2007 թվականից՝ պրոֆեսոր։ Հեղինակ է բազմաթիվ գիտական հոդվածների, որոնք հրատարակվել են հայերեն, ռուսերեն, անգլերեն, պարսկերեն։

## Երկեր
* Մուշեղ Հովսեփյան, Ռադիոժուռնալիստիկայի հիմունքներ. պատմություն և տեսություն | Դասախոսություններ, ԵՊՀ հրատարակչություն, Երևան 2014, 102 էջ։
* Մուշեղ Հովսեփյան, Բանակ-հասարակություն հարաբերությունների իրավական և էթիկական առանձնահատկությունները | Նոր և այլընտրանքային մեդիա. էթիկական և իրավական խնդիրներ, ուսումնական ուղեցույց, միջազգային միջբուհական գիտաժողով, երևան, 2012, 5 էջ, 18 - 22։
* Դավիթ Ալավերդյան, Նաղաշ Մարտիրոսյան, Մուշեղ Հովսեփյան, Լիլիթ Հակոբյան , Սուրեն Դեհերյան, Արփինե Գրիգորյան, Մարգարիտ Եսայան, Տատյանա Հովհաննիսյան, Սամվել Մարտիրոսյան , Լիանա Սայադյան, Վարդուհի Պետրոսյան, Արփինե Հովհաննիսյան, Նիլս Լեոպոլդ, Սեբաստիան Մյուլեր, Պիեռ-Ֆրանսուա Դոկուր, Քվենտին վան Էնիս, Նոր և այլընտրանքային մեդիա. էթիկական և իրավական խնդիրներ | «Հայկարլի» ՍՊԸ տպարան, Երևան 2012, 128 էջ։
* Մուշեղ Հովսեփյան, Արտերկրի համար տրվող հաղորդումների հիմնադրումը հանրապետական ռադիոյում | «TV&R՚»հանդես, N 5, Երևան, 2002 թ., 2 էջ, 4-5։
* Մուշեղ Հովսեփյան, Ռադիոշուկայի օրինաչափությունները և զարգացման միտումները Հայաստանի Հանրապետությունում | ԵՊՀ հրատարակչություն, 2002 թ., 272 էջ
* Մուշեղ Հովսեփյան, Հանրապետական ռադիոյի գործունեությունը Հայրենական մեծ պատերազմի տարիներին | «ՙՆոր Դար» հանդես, N 2, Երևան, 2002 թ., 5 էջ, 327-332։

## Ծանոթագրություններ

Կատեգորիա:Հայ բանասերներ
Կատեգորիա:Հայ լրագրողներ
Կատեգորիա:Բանասիրական գիտությունների դոկտորներ
Կատեգորիա:Հայ պրոֆեսորներ
Կատեգորիա:ԵՊՀ շրջանավարտներ
Կատեգորիա:Մոսկվայի պետական համալսարանի շրջանավարտներ
Կատեգորիա:ԵՊՀ դասախոսներ